Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: szabályairól szóló 16/1999. (XI. 18.) NKÖM rendelet alapján a nemzeti kulturális örökség minisztere 2002. július
Paragraph Index: 274

2. Az OÉT konzultációt folytatott a Kormány középtávú befektetés ösztönzési koncepciójáról. A munkavállalói oldal a beruházásösztönzés megvalósulását szolgáló támogatások között javasolta a munkahelyteremtés kiemelt szempontként történõ kezelését, a támogatási feltételek meghatározásánál a rendezett munkaügyi kapcsolatok szerepeltetését. Fontosnak tartotta az atipikus foglalkoztatási kategóriák munkajogi védelmét. A munkaadói oldal véleménye szerint a beruházásösztönzést ki kell terjeszteni a kis- és középvállalkozói körre. A beruházásösztönzés esetében célszerûbbnek ítélik a normatív eszközök alkalmazását, mint az egyedi pályáztatást. Javaslatokat fogalmaztak meg a támogatási eszközök módosítására, illetve további bõvítésére vonatkozóan. Álláspontjuk szerint nagyobb hangsúlyt kell fektetni a tényleges keresletnek megfelelõ szakképzésre. A szociális partnerek véleményére figyelemmel a kormányzati oldal jelezte, hogy kész befogadni az új javaslatokat, szempontokat, és ezeket a készülõ programok kidolgozásánál érvényesíti.

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes